CELEX: 62012CN0539
Language: da
Date: 2012-11-26 00:00:00
Title: Sag C-539/12: Anmodning om præjudiciel afgørelse indgivet af Employment Tribunal (Det Forenede Kongerige) den 26. november 2012 — ZJR Lock mod British Gas Trading Limited m.fl.

16.2.2013   
            
            
               DA
            
            
               Den Europæiske Unions Tidende
            
            
               C 46/13
            
         Anmodning om præjudiciel afgørelse indgivet af Employment Tribunal (Det Forenede Kongerige) den 26. november 2012 — ZJR Lock mod British Gas Trading Limited m.fl.
   (Sag C-539/12)
   2013/C 46/25
   Processprog: engelsk
   
      Den forelæggende ret
   
   Employment Tribunal
   
      Parter i hovedsagen
   
   
      Sagsøger: ZJR Lock
   
      Sagsøgte: British Gas Trading Limited m.fl.
   
      Præjudicielle spørgsmål
   
   
               1)
            
            
               Såfremt
               
                           i)
                        
                        
                           en arbejdstagers årsløn udgøres af en grundløn og en provision i henhold til en provisionsaftale;
                        
                     
                           ii)
                        
                        
                           denne provision udbetales i forhold til omfanget af arbejdsgiverens realiserede salg og indgåede kontrakter som følge af arbejdstagerens udførte arbejde;
                        
                     
                           iii)
                        
                        
                           provisionen er bagudbetalt, og provisionsbeløbet i en given referenceperiode varierer i forhold til værdien af det realiserede salg og indgåede kontrakter samt tidspunktet, hvor salget fandt sted;
                        
                     
                           iv)
                        
                        
                           arbejdstageren under sine årlige ferieperioder ikke udfører noget arbejde, der kan give ham ret til denne til provision, og følgelig ikke optjener provision for sådanne perioder;
                        
                     
                           v)
                        
                        
                           arbejdstageren i den lønperiode, hvori der indgår en årlig ferieperiode, har ret til grundløn og fortsat får udbetalt provision, som er optjent tidligere, og
                        
                     
                           vi)
                        
                        
                           arbejdstagerens provisionsindtægt for hele året vil være lavere end den ville have været, hvis den pågældende ikke havde taget ferie, fordi han i ferieperioden ikke har udført noget arbejde, der giver ham ret til udbetaling af provision,
                        
                     kræves det da i henhold til artikel 7 i direktiv 93/104/EF (1), som ændret ved direktiv 2003/88/EF (2), at medlemsstaterne træffer foranstaltninger for at sikre, at en arbejdstager i de årlige ferieperioder foruden sin grundløn får udbetalt provision svarende til den provision, arbejdstageren ville have optjent, hvis han ikke havde afholdt ferie?
            
         
               2)
            
            
               Hvilke principper ligger til grund for besvarelsen af spørgsmål 1?
            
         
               3)
            
            
               Såfremt spørgsmål 1 besvares bekræftende, hvilke eventuelle principper skal medlemsstaterne da anvende ved beregningen af det beløb, arbejdstageren skal have udbetalt med henvisning til den provision, som den pågældende ville eller kunne have optjent, hvis han ikke havde afholdt ferie?
            
         
      (1)  Rådets direktiv 93/104/EF af 23.11.1993 om visse aspekter i forbindelse med tilrettelæggelse af arbejdstiden (EFT L 307, s. 18).
   
      (2)  Europa-Parlamentets og Rådets direktiv 2003/88/EF af 4.11.2003 om visse aspekter i forbindelse med tilrettelæggelse af arbejdstiden (EUT L 299, s. 9).